Author: Mihalkova
Last saved by: Ostrochovský Tomáš

Materiál  na  rokovanie  pre  MestskÉ ZASTUPITEĽSTVO  v Žiline

Návrh
všeobecne   záväzného   nariadenia   
o  príspevku na čiastočnú úhradu nákladov spojených so štúdiom v základnej umeleckej škole 

Materiál obsahuje :

1.	Návrh na uznesenie
2.	Dôvodová správa
3.	Materiál – Návrh VZN o  príspevku na čiastočnú úhradu nákladov spojených so štúdiom v základnej umeleckej škole

Predkladá :

Ing. Viliam Mikuláš,
prednosta Mestského úradu v Žiline

Vypracoval :

Mgr. Ingrid Dolníková,
vedúca Odboru školstva a mládeže Mestského úradu v Žiline

V Žiline, dňa  06.08. 2009
NÁVRH   NA  UZNESENIE   MESTSKÉHO ZASTUPITEĽSTVA  V ŽILINE

Uznesenie č._____/2009

Mestské  zastupiteľstvo v Žiline

        1/   Schvaľuje
    
Všeobecne záväzné nariadenie  č..................... o  príspevku na čiastočnú úhradu   nákladov  spojených so štúdiom v základnej   umeleckej škole 

DÔVODOVÁ SPRÁVA

k VZN o príspevku na čiastočnú úhradu nákladov spojených so štúdiom v základnej umeleckej škole
	
	 V súlade so schválením zákona NR SR č. 245 / 2008 Z.z. ( školský zákon ) o výchove a vzdelávaní, ktorý je účinný od 1. 9. 2008 a podľa § 49 ods. 4 uvedeného zákona, výšku príspevku na čiastočnú úhradu nákladov  spojených so štúdiom v základnej umeleckej škole určí zriaďovateľ  všeobecne záväzným nariadením. V zmysle § 49 ods. 5 citovaného zákona mesačný príspevok je určený sumou najviac 15 %  sumy životného minima pre jedno nezaopatrené dieťa podľa osobitného predpisu ^1) a  sumou najviac 15 % životného minima pre jednu plnoletú fyzickú osobu podľa osobitného predpisu ^2).
            Mesačná výška príspevkov v súvislosti so zavedením meny euro v Slovenskej republike, bola prekonzultovaná s riaditeľmi základných umeleckých škôl a stanovená jednotnými sumami a to nasledovne :
•	mesačný príspevok na žiaka v individuálnej forme      7,70 € 
•	mesačný príspevok na žiaka v skupinovej forme          4,30 € 
•	mesačný príspevok na  plnoletú fyzickú osobu v individuálnej forme 11,60 € 
•	mesačný príspevok na  plnoletú fyzickú osobu v skupinovej forme       8,30 € 
    Riaditeľ ZUŠ môže rozhodnúť o znížení mesačného príspevku podľa podmienok, ktoré stanoví vnútorný predpis prerokovaní s radou školy a schválený primátorom Mesta Žilina. Vnútorný predpis na zníženie príspevku by mal určovať podmienky, kto sa môže uchádzať o zníženie – ženy na materskej dovolenke, študenti, viacpočetné rodiny, ktorých viaceré z detí navštevujú ZUŠ, dieťa, ktoré získava umelecké vzdelanie v dvoch odboroch atď. 
Návrh VZN je v súlade s platnými právnymi predpismi.  Nakoľko sa jedná o prepočet v súvislosti so zavedením meny euro, dopad na rozpočet je neutrálny. 
	Účinnosť VZN sa navrhuje od 1. 9. 2009 t. j. od nového školského roku  2009 / 2010 a dňom účinnosti tohto všeobecne záväzného nariadenia sa ruší všeobecne záväzné nariadenie č. 6/2008.

__________________________

1) § 2 písm. c) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.
2) § 2 písm. a) zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov.
NÁVRH
VŠEOBECNE ZÁVÄZNÉHO NARIADENIA 
o príspevku na čiastočnú úhradu nákladov spojených so štúdiom v základnej umeleckej škole 
Mesto Žilina na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z.z. o výchove a vzdelávaní a o zmene a doplnení niektorých zákonov vydáva toto

VŠEOBECNE ZÁVÄZNÉ NARIADENIE 
o príspevku na čiastočnú úhradu nákladov spojených so štúdiom v základnej umeleckej škole 
č.        / 2009
Článok 1
Úvodné  ustanovenia
Predmetom všeobecne záväzného nariadenia je určenie výšky mesačného príspevku a spôsob jeho úhrady v základnej umeleckej škole od zákonného zástupcu žiaka a plnoletej fyzickej osoby (ďalej len „príspevok“). Príspevok je určený na čiastočnú úhradu nákladov spojených so  štúdiom v základnej umeleckej škole.)

) § 49 ods.4  zákona  č. 245/2008 Z.z. o výchove a vzdelávaní.

Článok 2
Príspevok na čiastočnú úhradu
1.	Príspevok je určený na zabezpečenie prevádzkových nákladov základnej umeleckej  školy, vrátane výdavkov na nákup učebných pomôcok a školských potrieb.
2.	Príspevok  na  čiastočnú  úhradu  nákladov  spojených  so štúdiom žiakov na základnej 
      umeleckej   škole   uhrádza  zákonný   zástupca  mesačne  na  jedného  žiaka  sumou):                                                                                                                                                

) § 49 ods. 5, písm. a zákona č. 245/2008 Z.z. o výchove a vzdelávaní.

      a) v individuálnej forme vyučovania    7,70  € 
      b) v skupinovej forme vyučovania       4,30  € 
3.	Príspevok    na   čiastočnú   úhradu   nákladov    spojených  so  štúdiom    v  základnej umeleckej      škole      uhrádza      plnoletá      fyzická    osoba     mesačne     sumou):                                                                                                                                     a) v individuálnej forme vyučovania    11,60 €                                                                     b) v skupinovej forme vyučovania         8,30  € 

) § 49 ods. 5, písm. b zákona č. 245/2008 Z.z. o výchove a vzdelávaní.

4.	Riaditeľ základnej umeleckej školy môže rozhodnúť o znížení mesačného príspevku podľa podmienok, ktoré stanoví vnútorný predpis prerokovaný s radou školy a schválený primátorom Mesta Žilina.
5.	Termín a spôsob platby určí riaditeľ základnej umeleckej školy vo vnútornom predpise.
6.	Vnútorný predpis musí byť riadne zverejnený na verejne prístupnom mieste v rámci budovy základnej umeleckej školy.
7.	Zriaďovateľ môže rozhodnúť o znížení alebo odpustení príspevku ak plnoletý žiak alebo zákonný zástupca žiaka písomne požiada o odpustenie príspevku a predloží  doklad o tom, že je poberateľom dávky v hmotnej núdzi a príspevkov k dávke v hmotnej núdzi.)

) Zákon č. 599/2003 Z.z. o pomoci v hmotnej núdzi a o zmene a doplnení niektorých zákonov v znení neskorších predpisov.

Článok 3
Záverečné ustanovenia
1.	Toto všeobecne záväzné nariadenie bolo schválené Mestským zastupiteľstvom v Žiline dňa.......   
2.	Týmto VZN sa ruší všeobecne záväzné nariadenie č.6/2008.
3.	Toto   všeobecne    záväzné   nariadenie    nadobúda   účinnosť   15.  dňom   vyvesenia  na úradnej tabuli mesta, t.j.                                                                                                                                                                                                                                                                                         

                                                                                                                         Ivan Harman    
                                                                                                                              primátor